
RĪGAS DOME

Rātslaukums 1, Rīga, LV-1539, tālrunis 67012222, e-pasts: riga@riga.lv

LĒMUMS

Rīgā
13.05.2022.		          Nr. 1511
  (prot. Nr. 59, 1. §)


Par objekta “Piemineklis Padomju armijas karavīriem – Padomju Latvijas un Rīgas atbrīvotājiem no vācu fašistiskajiem iebrucējiem” demontāžu


Pamatojoties uz likuma “Par pašvaldībām” 21. panta pirmās daļas ievaddaļu, 12.05.2022. likumu “Grozījums likumā “Par 1994. gada 30. aprīlī Maskavā parakstītajiem Latvijas Republikas un Krievijas Federācijas līgumiem””, ņemot vērā šī likuma anotācijas 1. punktā ietverto norādi par to, ka Latvijas Republikai vairs nav pienākuma saglabāt tādas būves kā objektu “Piemineklis Padomju armijas karavīriem – Padomju Latvijas un Rīgas atbrīvotājiem no vācu fašistiskajiem iebrucējiem” (turpmāk – objekts), kā arī to, ka atbilstoši Rīgas domes 23.04.2013. lēmumam Nr. 6169 “Par pieminekļu nodošanu Rīgas pašvaldības aģentūras “Rīgas pieminekļu aģentūra“ valdījumā” objekts ir Rīgas pašvaldības aģentūras “Rīgas pieminekļu aģentūra” valdījumā, Rīgas dome nolemj:

1. Uzdot Rīgas pašvaldības aģentūrai “Rīgas pieminekļu aģentūra” veikt visas nepieciešamās darbības, lai nodrošinātu objekta demontāžu.

2. Uzdot Rīgas domes Pilsētas attīstības departamentam, Rīgas domes Īpašuma departamentam un Rīgas pašvaldības policijai sniegt Rīgas pašvaldības aģentūrai “Rīgas pieminekļu aģentūra” nepieciešamo atbalstu lēmuma 1. punkta izpildes nodrošināšanai.

3. Uzdot Rīgas domes Pilsētas attīstības departamentam, ja nepieciešams, piesaistot citas Rīgas valstspilsētas pašvaldības iestādes, līdz 20.06.2022. sagatavot konceptuālu ziņojumu par Uzvaras parka teritorijas attiecīgās daļas attīstības iespējām pēc objekta demontāžas un iesniegt to izskatīšanai Rīgas domes Pilsētas attīstības komitejai. 

4. Lēmuma 1. un 2. punkta izpildi kontrolēt Rīgas pašvaldības aģentūrai “Rīgas pieminekļu aģentūra”, bet 3. punkta izpildi – Rīgas domes Pilsētas attīstības departamentam. 



Rīgas domes priekšsēdētājs								          M. Staķis 

